open-index/open-wikipedia-markdown huggingface dataset:
Marshallinsaarten kielet

**[[Marshallinsaaret]]** on saaristoisesta maantieteestään huolimatta kielellisesti hyvin yhtenäinen maa. ''Ethnologuen'' mukaan maassa tavataan kahta elävää kieltä, joista toinen on kotoperäinen. Maan 42 400 asukkaasta 98 % on lukutaitoisia. 

## Viralliset kielet
Maan virallisiksi kieliksi nimetään usein marshalli ja englanti. Marshallinsaarten perustuslaki ei kuitenkaan ota kantaa siihen, mitkä kielet olisivat maassa virallisia.

Verrattaessa englantia ja marshallia keskenään jälkimmäinen on huomattavasti näkyvämmässä asemassa jokapäiväisessä elämässä. Vain harvat Marshallinsaarten asukkaat puhuvat englantia äidinkielenään tai sujuvasti, ja sen käyttö rajoittuu lähinnä matkailualaan tai muihin tilanteisiin, joissa toinen osapuoli ei osaa marshallia.

## Muut kielet
Merkittävin vieras kieli maassa on japani, jonka puhujat muodostavat huomattavan vähemmistön. Muista oseanialaisista saarivaltioista tulleet maahanmuuttajat puhuvat suurimmaksi osaksi marshallia.

## Lähteet
Iroij-neuvosto

**Iroij-neuvosto** () on Marshallinsaarilla toimiva poliittinen elin, joka edustaa perinteistä päällikköluokkaa ja sillä on lähinnä neuvoa-antava rooli erityisesti perinteitä ja maanomistusta koskevissa asioissa. Marshallinsaarten perustuslain mukaan Iroij-neuvosto saa myös kommentoida kaikki Marshallinsaarten parlamentin tekemiä lakialoitteita. Neuvosto koostuu 12 korkea-arvoisesta päälliköstä, joista 5 Ralik-saarilta ja 7 Ratak-saarilta.

Ensimmäinen Iroij-neuvosto perustettiin vuonna 1946 osana kaksikamarista lainsäädäntöelintä, mutta Iroij-neuvosto lakkautettiin 9 vuotta myöhemmin. Nykymuodossaan neuvosto perustettiin uudelleen vuonna 1979.

## Lähteet
DC Studios

**DC Studios** on yhdysvaltalainen elokuvayhtiö, joka keskittyy DC Comicsin sarjakuvahahmoihin perustuvien elokuvien, televisiosarjojen ja videopelien, ja niistä ensisijaisesti DC Universeen (DCU) sijoittuvien, tuotantoon. Yhtiö on Warner Bros. Discoveryn tytäryhtiö, ja sen toimitusjohtajina sekä puheenjohtajina toimivat ohjaaja/käsikirjoittaja James Gunn ja tuottaja Peter Safran.

Yhtiön edeltäjä, **DC Films**, perustettiin alun perin toukokuussa 2016 Warner Bros. Picturesin tytäryhtiöksi valvomaan DC:n sarjakuvahahmoihin perustuvia elokuvatuotantoja, ja niistä ensisijaisesti DC Extended Universeen sijoittuvia (DCEU). Sen puheenjohtajina toimivat sekä DC-sarjakuvien että televisiosarjojen käsikirjoittajana työskentelevä Geoff Johns sekä tuottaja Jon Berg. Mutta useiden DCEU-elokuvien huonon kriittisen ja kaupallisen menestyksen johdosta, kaksikko erosi vuoden 2017 lopulta, ja Walter Hamada palkattiin studion uudeksi johtajaksi. Huhtikuussa 2022, kun DC:n ja Warner Brosin emoyhtiö WarnerMedia yhdistyi Discoveryn kanssa Warner Bros. Discoveryksi, WBD päätti tehdä merkittäviä uudistuksia studion toimintaan. Tämän seurauksena Hamada erosi lokakuussa 2022, ja DC Films lakkautettiin uuden DC Studiosin tieltä. Gunn ja Safran, jotka olivat työskennelleet aiemmin DCEU-projektien parissa, palkattiin studion johtajiksi, ja kaksikko alkoi työstää DCU:ta uutena mediajatkumona DCEU:n tilalle.

DC Films oli vuosina 2016–2023 tuottanut 13 DCEU:hun elokuvaa, ensimmäisenä elokuvanaan *[[Suicide Squad (elokuva)|Suicide Squadin]]* (2016) ja viimeisenä *[[Aquaman and the Lost Kingdom]]in* (2023), sekä kaksi erillistä elokuvaa: *[[Joker (vuoden 2019 elokuva)|Jokerin]]* (2019) ja *[[The Batman (elokuva)|The Batmanin]]* (2022). *Joker* ja *Aquaman* ovat studion ainoat yli miljardia dollaria tuottaneet elokuvat, ja *Joker* oli jopa historian ensimmäinen yli miljardi dollaria tuottanut R-ikärajoitettu (Suomessa 16) elokuva. DC Studiosin ensimmäinen tuotanto oli *[[The Penguin (televisiosarja)|The Penguin]]* (2024), joka toimi spin-offina *The Batmanille*. DC Studios aloitti DCU:hun sijoittuvien elokuvien ja televisiosarjojen julkaisun animaatiosarjan *[[Creature Commandos (animaatiosarja)|Creature Commandos]]* (2024–) sekä elokuvan *[[Superman (vuoden 2025 elokuva)|Superman]]* (2025) myötä. Ne tuotannot, jotka eivät sijoitu DCU:hun, kulkevat nimellä ”DC Elseworlds”.

## Lähteet

## Aiheesta muualla
* Virallinen sivu
Evangelical Church of North America

**Evangelical Church of North America** (lyh. **ECNA**) on yhdysvaltalainen pyhitysliikkeeseen kuuluva kirkkokunta. Kirkkokunta perustettiin vuonna 1958 entisten Evangelical United Brethren-kirkkokunnan jäsenten toimesta, jotka vastustivat kirkon sulautumista Yhdistyneeseen metodistikirkkoon. Kirkkokunta koostuu noin 75 seurakunnasta eri puolilla Yhdysvaltoja.

## Lähteet
International Council for Coaching Excellence

**International Council for Coaching Excellence** (lyh. **ICCE**) on kansainvälinen valmennusalan neuvosto, joka pyrkii edistämään valmennuksen huippuosaamista ja käytäntöjen kehittämistä maailmanlaajuisesti. ICCE on perustettu vuonna 1997.

Järjestö on kehittänyt muun muassa *International Sport Coaching Framework* -viitekehyksen, jonka tavoitteena on parantaa kansainvälistä ymmärrystä urheiluvalmentajan pätevyyden kehittämisestä ja arvioinnista, valmentajakoulutuksen edistämisestä sekä urheiluvalmentajien kehittämistä, tunnustamista ja sertifiointia.

## Lähteet
Paavo Pesusieni: Syvän meren seikkailu

**Paavo Pesusieni: Syvän meren seikkailu** () on vuonna 2025 ilmestynyt yhdysvaltalainen tietokoneanimoitu seikkailuelokuva, jonka on ohjannut Derek Drymon, ja käsikirjoittannut Pam Brady ja Matt Lieberman. Elokuvan pääosissa ovat Tom Kenny, Clancy Brown, Rodger Bumpass, Bill Fagerbakke, Carolyn Lawrence, Mr. Lawrence, George Lopez, Ice Spice, Arturo Castro, Sherry Cola, Regina Hall, ja Mark Hamill.

## Juoni
Elokuva seuraa Paavo Pesusientä, kun hän matkustaa valtameren syvimpiin syvyyksiin kohtaamaan Lentävän Hollantilaisen.

## Näyttelijät

## Lähteet
August Wilhelm Westzynthius

**August Wilhelm Westzynthius** (5. heinäkuuta 1825 Rautalampi – 13. lokakuuta 1876 Pielavesi) oli suomalainen juristi ja Kuopion pormestari.

Westzynthiuksen vanhemmat olivat Rautalammin tuomiokunnan tuomari ja hovioikeudennneuvos Herman Berndt Westzynthius (1788—1861) ja hänen vaimonsa vapaaherratar Augusta Wilhelmina Hjerta (k. 1866). Westzynthius suoritti tuomarin tutkinnon 1852 ja oli auskultanttina Viipurin hovioikeudessa.Hän sai varatuomarin arvon vuonna 1855. Westzynthius toimi Rautalammin tuomiokunnan virkaatekevänä tuomarina 1859—1861, Kuopion pormestarina 1862—1870 ja Pielaveden tuomiokunnan tuomarina vuodesta 1870 kuolemaansa saakka. Lisäksi Westzynthius oli Kuopion 4. tarkk'ampujapataljoonan auditööri eli sotatuomari 1856—1868.

Westzynthius oli naimisissa Olga Maria Hjelmmanin (1837—1906) kanssa, jonka isä oli Nilsiän kirkkoherra Adolf Fredrik Hjelmman.

## Lähteet
Mortlockin kieli

**Mortlock** (omakielinen nimi: *kapsen Mwoshulók*) on Mikronesian federaatioon kuuluvassa Chuukin osavaltiossa puhuttava chuukilainen kieli. Kielen pääpuhuma-alueen, Mortlockin saarten, lisäksi mortlockia puhutaan myös jonkin verran Pohjois-Mariaaneilla, Guamilla ja Havaijilla. Vuonna 2010 kielellä arvioitiin olevan 5904 puhujaa. Kielen katsotaan olevan uhanalainen ja sen lähin sukulaiskieli on chuuk. Mortlock jakautuu kolmeen päämurteeseen.

Kieltä kirjoitetaan latinalaisin aakkosin. Uusi testamentti käännettiin mortlockiksi ensimmäisen kerran vuonna 1883.

## Fonologia

### Konsonantit

Lähde:

### Vokaalit

Lähde:

## Lähteet
Melodrama

**Melodrama** voi viitata esimerkiksi seuraaviin asioihin:

* *[[Melodrama (The Crashin albumi)|Melodrama]]*, The Crashin albumi
* *[[Melodrama (Lorden albumi)|Melodrama]]*, Lorden albumi
* *Melodrama*, Honoré Daumierin maalaus
* ”Melodrama”, Angelina Mangon kappale
* melodraama, teatterin ja elokuvan genre
Wingate-instituutti

**Kansallinen urheiluosaamisen keskus** () eli **Wingate-instituutti** () on Israelin kansallinen urheiluosaamisen keskus, joka sijaitsee Netanyan kaupungin eteläpuolella Välimeren rannalla. Instituutti on perustettu vuonna 1957 ja se on nimetty brittiläisen upseerin Orde Wingaten mukaan.

Wingate-instituutti toimii Israelin tärkeimpänä liikunta- ja urheilukoulutuksen keskuksena, jossa koulutetaan liikunnanopettajia, valmentajia ja ohjaajia, järjestetään leirejä, tehdään tutkimusta sekä edistetään urheilua ja liikuntaa laajasti. Instituutissa toimii myös useita erikoisyksiköitä, kuten valmentajakoulu, urheilulääketieteen ja -tutkimuksen keskus sekä urheilusaavutusten kehittämisyksikkö.

## Lähteet
Kalaw lagaw yan kieli

**Kalaw lagaw ya** on Torresinsalmen saarten läntisillä saarilla puhuttava pama-nyungalainen kieli. Vuoden 2016 väestönlaskennan mukaan kielellä oli 957 puhujaa.

Kielen katsotaan olevan kuoleva, ja se jaetaan neljään päämurteeseen. Kielen elinvoimaisuuteen vaikuttavat mm. se, että nuoremmat puhujat käyttävät joko englantia tai Torresinsalmen kreolia. Kalaw lagaw ya oli kuitenkin vielä 1800-luvun loppuun saakka Torresinsalmen saarien lingua franca. Kielelle on yritetty luoda useaan otteeseen kirjallista standardia. Kieltä kirjoitetaan latinalaisin aakkosin. Uusi testamentti käännettiin kalaw lagaw yaksi vuonna 2014.

## Fonologia

### Konsonantit

Lähde:

### Vokaalit

Lähde:

## Lähteet
Idestrup

**Idestrup** on taajama Guldborgsundin kunnassa Tanskassa. Taajamassa oli 1&nbsp;135 asukasta vuoden 2025 alussa.

## Väestökehitys

## Lähteet

## Aiheesta muualla
Williamsonin piirikunta (Texas)

**Williamsonin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 609&nbsp;017 vuonna 2020. Piirikunnan hallintokeskus on Georgetownin kaupunki ja suurin kunta on Round Rock. Piirikunta on perustettu vuonna 1848, ja se on nimetty texasilaisen tuomarin ja sotilaan Robert M. Williamsonin mukaan. Williamsonin piirikunta kuuluu Austinin metropolialueeseen.

## Väestö
Vuoden 2020 väestönlaskennassa Williamsonin piirikunnan asukasluku oli 609&nbsp;017. Asukkaista valkoisia oli 61,3&nbsp;%, aasialaisia 9,0&nbsp;%, mustia 6,7&nbsp;%, alkuperäisasukkaita 0,7&nbsp;% ja Tyynenmeren alkuperäisasukkaita 0,1&nbsp;%. Asukkaista 7,2&nbsp;% kuului johonkin muuhun rotuun ja 15,0&nbsp;% kuului kahteen tai useampaan rotuun. 24,2&nbsp;% oli hispaanoja tai latinoita mistä tahansa rodusta. 24,4&nbsp;% asukkaista puhui kotonaan jotain muuta kieltä kuin englantia ja 15,4&nbsp;% oli syntynyt ulkomailla.

## Lähteet

## Aiheesta muualla
Radsted

**Radsted** on entinen taajama Guldborgsundin kunnassa Tanskassa. Taajamassa oli 211 asukasta vuoden 2016 alussa.

## Väestökehitys

## Lähteet

## Aiheesta muualla
René Redzepi

**René Redzepi** (s. 16. joulukuuta 1977 Kööpenhamina) on tanskalainen kokki. Hän johtaa kolmen Michelin-tähden Noma-ravintolaa. Redzepi on työskennellyt myös Kaliforniassa, Kataloniassa ja Ranskan Montpellier’ssä.
## Lähteet

## Aiheesta muualla
Peter Malberg

**Peter Malberg** (21. syyskuuta 1887 Aarhus – 23. kesäkuuta 1965 Glostrup) oli tanskalainen näyttelijä. Hän aloitti uransa Aarhusin teatterissa vuonna 1907 ja hänet tunnettiin erityisesti Morten Korchin kirjoihin perustuvista elokuvista, joissa hän matki taidokkaasti tanskan murteita. Malberg muistetaan myös *Far til fire* -elokuvien Anders-setänä.

Myös Malbergin veli Henrik Malberg oli näyttelijä.

## Rooleja
* ''Laila'' (1929) – Aslak Laagje

## Lähteet

## Aiheesta muualla
Leivonmäen paloasema

**Leivonmäen paloasema** on Keski-Suomen pelastuslaitoksen paloasema ja sijaitsee Joutsassa Leivonmäellä osoitteessa Palotie 2. Tilat omistaa Joutsan kunta, ja Keski-Suomen hyvinvointialue on tiloissa vuokralla. Paloasemalla toimii Leivonmäen Vapaaehtoinen Palokunta ry.

## Lähteet

## Aiheesta muualla

* Keski-Suomen pelastuslaitos (verkkosivut)
501 Urhixidur

**501 Urhixidur (A903 BK)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,71 astronomisen yksikön ja etäisimmillään 3,61 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
9134 Encke

**9134 Encke (4822 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,82 astronomisen yksikön ja etäisimmillään 2,99 astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty tähtitieteilijä Johann Franz Encken (1791-1865) muistoksi.

## Lähteet
3908 Nyx

**3908 Nyx (1980 PA)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta 0,06 astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta 1,04 astronomisen yksikön päässä ja etäisimmillään 2,81 astronomisen yksikön päässä. Asteroidi on läpimitaltaan noin . Pyörähdysaika akselin ympäri on . Asterodi on spektrityypiltään V-luokkaa.

Asteroidi on nimetty yön henkilöitymän ja jumalattaren Nyksin mukaan.

## Lähteet
719 Albert

**719 Albert (A911 TB)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta 0,20 astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta 1,19 astronomisen yksikön päässä ja etäisimmillään 4,08 astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

## Lähteet
Joutsan paloasema

**Joutsan paloasema** sijaitsee Joutsassa osoitteessa Myllytie 3. Se toimii Keski-Suomen pelastuslaitoksen alaisuudessa. Paloasemalla toimii osa-aikainen palokunta, PVPK, Joutsan Palomiehet ry. Keski-Suomen pelastulaitoksen palvelutasopäätöksessä vuosille 2024–2027 on päätetty kärkiyksikön perustamisesta Joutsan paloasemalle vuoden 2026 aikana. Keski-Suomen hyvinvointialueen ensihoito ylläpitää Joutsassa yhtä hoitotason ensihoitoyksikköä ympärivuorokautisesti.

Joutsassa toimii myös Leivonmäen paloasema. 

## Lähteet

## Aiheesta muualla

* Keski-Suomen pelastuslaitos (verkkosivut)
887 Alinda

**887 Alinda (A918 AA)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi ohittaa Maan lähimmillään  astronomisen yksikön päästä ja sitä ei pidetä vaarallisena asteroidina. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

## Lähteet
(32929) 1995 QY9

**(32929) 1995 QY9** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 29,24 astronomisen yksikön päässä ja etäisimmillään 50,86 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Pyörähdysaika akselin ympäri on . Kohde luokitellaan plutinoksi.

## Lähteet
San Angelo

**San Angelo** on kaupunki Yhdysvalloissa Texasin osavaltiossa. Vuoden 2020 väestönlaskennassa San Angelon asukasluku oli 99&nbsp;893 asukasta. Kaupunki toimii Tom Greenin piirikunnan hallintokeskuksena.

Kaupungissa sijaitsee Angelon osavaltionyliopisto ja Yhdysvalain ilmavoimien kryptologiaan ja tiedusteluun keskittyvä Goodfellow Air Force Base -tukikohta.

## Väestö
Vuoden 2020 väestönlaskennassa San Angelon asukasluku oli 99&nbsp;893. Asukkaista valkoisia oli 62,8&nbsp;%, mustia 4,4&nbsp;%, aasialaisia 1,7&nbsp;%, alkuperäisasukkaita 0,&nbsp;9% ja Tyynenmeren alkuperäisasukkaita 0,2&nbsp;%. Asukkaista 11,2&nbsp;% kuului johonkin muuhun rotuun ja 18,9&nbsp;% kuului kahteen tai useampaan rotuun. 42,4&nbsp;% oli hispaanoja tai latinoita mistä tahansa rodusta. 7,3&nbsp;% asukkaista oli syntynyt ulkomailla.

## Lähteet

## Aiheesta muualla
Guinean parlamentti

**Guinean parlamentti**, vuodesta 2021 **siirtymäkauden kansallinen neuvosto** (), on Guinean lakiasäätävä elin. Siinä on 81 tasavallan presidentin nimittämää jäsentä, joista 15 on puolueiden jäseniä ja loput edustavat yhteiskunnan eri eturyhmiä.

Guinean koko itsenäisyyden aikaa ovat leimanneet demokratian hauraus ja toisiaan seuraavat itsevaltaiset johtajat. Myös perustuslakia on muutettu useita kertoja. Ennen vuoden 2021 sotilasvallankaappausta lainsäädäntöelimenä toimi vuoden 2010 perustuslain mukaan **kansalliskokous** (*Assemblée nationale*), jossa oli 114 jäsentä. Paikoista kolmasosa täytettiin enemmistövaalilla yhden edustajan vaalipiireistä ja loput suhteellisilla listavaaleilla. Vaikka vaalikausi oli lain mukaan viisi vuotta, vaalit järjestettiin 2013 ja 2020. Oppositio syytti presidentti Alpha Condén puoluetta vaalivilpistä ensimmäisissä vaaleissa ja boikotoi laajasti toisia vaaleja.
## Lähteet

## Aiheesta muualla
* Parlamentin verkkosivut
Seven: The Days Long Gone

**Seven: The Days Long Gone** on Fool's Theoryn kehittämä ja IMGN.pron julkaisema roolipeli, joka on julkaistu vuonna  Windowsille ja vuonna 2019 PlayStation 4:lle.

## Pelaaminen
Peli on hiiviskelypelin kaltainen roolipeli, joka on kuvattu isometrisestä kuvakulmasta. Pelimaailma yhdistää tieteisfiktiota ja fantasiamaailmaa, ja pelissä voi liikkua kiipeilemällä, joka mahdollistaa useita eri reittejä pelimaailmassa.

## Vastaanotto
Pelin painotettu pistemäärä Metacriticissä on 68/100.

Peli sai *[[PC Gamer]]in* arvostelussa arvosanaksi 81/100.

Peli sai IGN:n arvostelussa arvosanaksi 4/10.

## Lähteet

## Aiheesta muualla
*
Nunna Ksenia

**Nunna Ksenia** (Ksenia Rovamo) on Lintulan luostarin igumenia. Kuopion ja Karjalan metropoliitta Arseni nimitti hänet Lintulan luostarin 13. igumeniaksi 22. lokakuuta 2023 sen jälkeen, kun edellinen igumenia Mikaela oli pyytänyt eroa terveydellisistä syistä.

Äiti Ksenian aikaisempi nimi oli **Anu Rovamo**. Hän on kotoisin Varkaudesta ja on syntynyt noin vuonna 1964.

## Lähteet
Nobody Wants to Die

**Nobody Wants to Die** on Critical Hit Gamesin kehittämä ja Plaionin julkaisema seikkailupeli, joka on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Peli on ensimmäisessä persoonassa pelattava seikkailupeli, joka sijoittuu retro-tyyliseen kyberpunk-tulevaisuuteen, jossa asiat ovat tyyliteltyjä 1940-luvun mukaan. Maailmassa jokaisella on mahdollisuus kuolemattomuuteen vuokraamalla ja siirtämällä tietoisuutta kehosta toiseen. Pelaaja on etsivä, jonka tehtävänä on selvittää rikoksia.

## Vastaanotto
Peli sai Eurogamerin arvostelussa neljä tähteä viidestä.

Peli sai IGN:n arvostelussa arvosanaksi 7/10.

Peli sai *[[Game Informer]]in* arvostelussa arvosanaksi 8/10.

## Lähteet

## Aiheesta muualla
*
Ypyä

**Ypyä** voi tarkoittaa:

## Asutusnimenä
* Ypyä, kylä Nivalassa

## Sukunimenä
* Hannu Ypyä (s. 1975), jalkapalloilija
* Ragnar Ypyä (1900–1980), arkkitehti
* Teuvo Ypyä (1955–2022), kultaseppä ja kuvanveistäjä

* Martta Martikainen-Ypyä (1904–1992), arkkitehti.
Steelrising

**Steelrising** on Spidersin kehittämä ja Naconin julkaisema toimintaroolipeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Peli sijoittuu steampunk-maailmaan vaihtoehtoisessa historiassa Ranskan vallankumouksen aikaan. Pelaaja on robotti nimeltä Aegis, joka on rakennettu suojelemaan ja viihdyttämään Marie Antoinettea.

## Vastaanotto
Peli sai IGN:n arvostelussa arvosanaksi 6/10. Pelin tapahtumaympäristöä kutsuttiin unohtumattomaksi, mutta soulslike-lajityypin tyylinen taistelu ei erotu joukosta. Jotkin vastustajat ja aseet ovat mieleenpainuvia, mutta taistelu tuntuu usein epätarkalta. Suoraviivaisesta tarinasta huolimatta taistelu on viihdyttävää.

## Lähteet

## Aiheesta muualla
*
1162 Larissa

**1162 Larissa (1930 AC)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 3,51 astronomisen yksikön ja etäisimmillään 4,34 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

## Lähteet
Gamedec

**Gamedec** on Anshar Studiosin kehittämä ja Anshar Publishingin julkaisema roolipeli, joka on julkaistu vuonna  Windowsille ja vuonna 2021 Nintendo Switchille.

## Pelaaminen
Pelaaja toimii etsivänä kyberpunk-maailmassa, ja pelin painopiste on etsivätyöllä: johtolankojen etsimisessä ja päättelyssä. Erityisesti pelaaja on "pelietsivä", joka toimii virtuaalimaailmoissa.
Peli perustuu puolalaisen kirjailijan Marcin Przybyłekin teossarjalle.

## Vastaanotto
Pelin painotettu pistemäärä Metacriticissä on 72/100.

## Lähteet

## Aiheesta muualla
*
Australianankerias

**Australianankerias** (*Anguilla australis*) on Australiassa tavattava ankeriaiden heimon laji.

Australianankerias on muiden ankeriaiden tapaan muodoltaan pitkulainen, kasvaa tyypillisesti 65 cm pitkäksi mutta yli metrin pituisia yksilöitä on tavattu.

Australianankeriasta tavataan Uudessa-Seelannissa, Itä-Australiassa, Tasmaniassa, Norfolkinsaarella, Lord Howen saarella, Uudessa-Kaledoniassa ja Chathamin saarilla. Se elää enimmäkseen alankoalueiden järvissä, matalissa joissa ja estuaareissa. Lajin tarkkaa kutupaikkaa ei tiedetä, mutta sen uskotaan esiintyvän Uuden-Kaledonian länsipuolella Korallimeressä tai sitten Fidžin ja Tahitin välillä. Lajista saattaa olla kaksi alapopulaatiota, joilla on erilliset kutualueet.

## Lähteet
Greedfall

**Greedfall** on Spidersin kehittämä ja Focus Home Interactiven julkaisema toimintaroolipeli. Peli on julkaistu vuonna  PlayStation 4:lle, Windowsille ja Xbox Onelle.

## Vastaanotto
Peli sai *[[Game Informer]]in* arvostelussa arvosanaksi 7.25/10. Arvostelun mukaan pelin maailmaa, tarinaa ja eri vaihtoehtoja on hauska tutkia, mutta taistelussa olevat ongelmat haittaavat.

Peli sai IGN:n arvostelussa arvosanaksi 8.2/10.

## Lähteet

## Aiheesta muualla
*
Järvi-Suomen kehätie

**Järvi-Suomen kehätie** on matkailureitti, joka muodostuu useista Suomen valta- ja kantateistä, ympäröiden suurimman osan Järvi-Suomen alueesta. Sen halkaisija on noin 360 kilometriä ja ympärysmitta maantien reittiä pitkin noin 1 260 kilometriä. Koko matkan läpikulkeminen kestää arviolta noin 15 tuntia. Kehätien keskipiste sijaitsee suurin piirtein kehän sisäpuolelle jäävien suurkaupunkien, Jyväskylän ja Kuopion, välissä sijaitsevalla Hankasalmen Pirttimäellä.

Virallisesti Järvi-Suomen kehätie ei ole linjattu tarkoituksella kehätieksi, vaan sen reitti on syntynyt merkittävältä osin esihistoriallisen sattuman myötä, sillä suurin osa nykyisestä reitistä on rakennettu Salpausselkien määrittämään luonnonmaantieteellistä kaarta myöten.

## Reitti
Järvi-Suomen kehätien koko reitti Kouvolasta myötäpäivään kulkee ensin valtatietä 12 Lahden ohi ja Kangasalan järvimaisemien läpi Tampereelle. Siellä tie sukeltaa Tampereen rantatunneliin, minkä jälkeen Näsijärven järvimaisemien läpi kuljettua Tampereen Lielahdessa valtatie 12 kääntyy länteen, mutta kehätie itse jatkaa Ylöjärvelle lyhyesti kantatien 65 reittiä vajaat kymmenen kilometriä. Tämä pätkä on lyhin yksittäisen tiennumeron mukainen osuus kehätiellä. Ylöjärveltä pohjoiseen kehätien linjana on valtatie 3 aina Jalasjärvelle, missä kehätie erkanee kolmostiestä pohjoista kohti valtatien 19 mukana. Sitten valtatie 19 ohittaa Seinäjoen. Lapuan ja Kauhavan välillä Järvi-Suomen kehätie kääntyy kohti koillista kantatielle 63. Kehätie jatkuu Sieviin asti.

Sievissä lähtee käännös itään Kajaania kohti. Sinne kehätie kulkee valtatietä 28 myöten suunnilleen länsi-itä-suunnassa reitin käytyä lyhyen matkan valtatie 5:lla ennen Kajaania. Kajaanin jälkeen linjaksi tulee valtatie 6:n kaarimainen muoto aina lähtöpisteeseen eli Kouvolaan asti. Väli Kajaani–Joensuu–Kouvola on samalla ylivoimaisesti pisin yhtä tienumeroa seuraava osuus Järvi-Suomen kehätiellä. Valtatie 6:n osuudella näkyy niin Pielisen, Pyhäselän kuin Saimaan pääaltaan järvimaisemia. Etelä-Karjalan pohjoisosissa Parikkalassa Järvi-Suomen kehätie käväisee vajaan 700 metrin etäisyydellä Venäjän rajasta, kun tie ylittää siltaa myöten Simpelejärven Joukionsalmen. Venäjän rajan vastainen rajavyöhyke on noin 70–80 metrin päässä tiestä. Kouvolan keskustan länsipuolella pian Kymijoen sillan jälkeen valtatie 6 kääntyy kohti Helsinkiä, mutta Järvi-Suomen kehätie kaartuu valtatielle 12 kohti Lahtea, jonne kulkiessa on saavutettu alkuperäinen lähtöpiste.

## Katso myös
* Järvi-Suomen tie

## Lähteet
Guamin olympiakomitea

**Guamin olympiakomitea** () on Guamin kansallinen olympiakomitea, joka vastaa territorion suhteista kansainväliseen olympiaurheiluun. 

Guam sai Kansainvälisen olympiakomitean tunnustuksen puheenjohtaja Juan Antonio Samaranchilta lokakuussa 1987. Guam osallistui ensimmäisen kerran olympialaisiin vuonna 1988 ja on osallistunut kaikkiin olympialaisiin sen jälkeen.

## Lähteet

## Aiheesta muualla
* www.guamnoc.org
The Bard’s Tale IV

**The Bard's Tale IV: Barrows Deep** on inXile Entertainmentin kehittämä ja julkaisema roolipeli. Peli julkaistiin vuonna  Windowsille. Pelistä julkaistiin vuonna 2019 uusi versio *The Bard's Tale IV: Director's Cut*, joka julkaistiin Linuxille, MacOS:lle, PlayStation 4:lle, Windowsille ja Xbox Onelle.

## Kehitys
Pelin kehitystä rahoitettiin joukkorahoituksellla. Kolmiulotteisille kappaleille käytettiin malleina Skotlannista otettuja kuvia arkkitehtuurista, jossa apuna käytettiin fotogrammetriaa. Studio käytti aiemmin Unity-pelimoottoria, mutta siirtyi Unreal Engine 4:ään *Bard's Tale 4:ää* varten.

## Vastaanotto
Peli sai IGN:n arvostelussa arvosanaksi 7.9/10.

Pelin *Director's Cut* -version painotettu pistemäärä Metacriticissä on 84/100.

## Lähteet

## Aiheesta muualla
* 
*
Murujuga

**Murujuga** on alue Luoteis-Australiassa Intian valtameren rannalla, joka tunnetaan etenkin alkuperäiskansojen kalliopiirroksista. Jotkut niistä ovat yli 50 000 vuotta vanhoja. Murujugan kulttuurimaisema on Unescon maailmanperintökohde vuodesta 2025. Kohteeseen kuuluu osia Burrupin niemimaasta ja 42 saarta Dampierin saaristosta.

Murujuga tarkoittaa 'törröttävää lonkkaluuta'.  Sen kallioiset rotkot ja kukkulat ovat muovanneet Ngarda-Ngarli -kansan perinteitä aikojen alusta lähtien. Murujugan kulttuurimaisema on täynnä luovia taideteoksia, tarinoita ja hengellisesti ja kulttuurillisesti merkittäviä paikkoja.  
Ngarda-Ngarli on käyttänyt ja muokannut maisemaa ainakin 50 000 vuoden ajan. Murujugan kalliopiirroskokoelma on laaja, monipuolinen ja sisältää taiteellisesti omaperäisiä aiheita,
joissa luovat tekniikat välittävät liikettä ja tekstuurivaikutelmia. Piirrosten tarkoituksellinen sijoittaminen merkittäviin paikkoihin maisemassa on erittäin esteettisesti vaikuttavaa. 

Murujugan kalliopiirrosten kokoelma on maailman laajin ja tihein tunnettu kalliopiirrosten keskittymä. Niihin on tallentunut kulttuuripiirteitä ja  historiaa merkittävien ilmasto- ja ympäristömuutosten aikoina. Kulttuurimaisema sisältää todisteita asutuksesta, joka yhdessä kalliopiirrosten, kivirakenteiden ja edelleen elävien kulttuurikäytäntöjen kanssa osoittaa ihmisen mukautuvaa maan ja meren käyttöä. Kulttuuriyhteys on jatkunut ihmisissä, uskomuksissa ja Murujugan kulttuurimaisemassa muinaisista ajoista lähtien.

Kohteen nostaminen maailmanperintölistalle on kiihdyttänyt keskustelua alueen teollisesta kehityksestä. Alueella on myös merkittävää kaasu- ja lannoiteteollisuutta, mukaan lukien Woodsiden North West Shelf -projekti, jolle on myönnetty 40 vuoden jatkoaika.

Vaikka maa-alueen omistava Murujuga Aboriginal Corporation (MAC) ja Australian hallitus sanovat, että kulttuurinsuojelu ja teollinen toiminta voivat esiintyä rinnakkain, on niitäkin, jotka uskovat että saasteet ja rakentaminen ovat kohteelle uhkana.

## Lähteet
Warrwan kieli

**Warrwa** on australialainen alkuperäiskieli, joka ei kuulu Pama-nyungalaisiin kieliin, vaan on osa pientä noin kymmenen kielen Nyulnyulan-kieliperhettä.

Warrwassa käytetään erityisiä päätteitä (suffiksi), joita käytetään osoittamaan tekijää lauseessa. Näitä päätteitä on kolme erilaista: *-na*, *-ma* ja *-nma*. Päätteet ilmaisevat eri tavoin, miten tärkeänä tai aktiivisena tekijä nähdään. Pääte *-na* on tavallisin ja neutraali, eli se vain kertoo kuka teki teon ilman erityistä korostusta. Pääte *-nma* taas tuo tekijän erityisesti esiin, ikään kuin korostaen, että tekijä on yllättävä tai hyvin aktiivinen. Pääte *-ma* esiintyy eri tilanteissa, eikä sen merkitys ole aivan selvä. Joskus tekijää ei merkitä päätteellä lainkaan. Tämä ei ole sattumaa, vaan sillä ilmaistaan, että tekijä on odotettu eikä erityisen merkittävä tai aktiivinen.

Warrwan lähimmät sukulaiskielet ovat Nyikina, Yawuru ja Jukun, joiden kanssa warrwa muodostaa kieliperheen itäisen ryhmän. Länsiryhmän kielet sijaitsivat perinteisesti Dampierin niemimaalla Luoteis-Australiassa, kun taas itäryhmän kielet, kuten warrwa, olivat käytössä niemimaan etelä- ja itäpuolella Kimberleyn alueella. Warrwaa puhuttiin erityisesti Derbyn (Burula) kaupungin ympäristössä sekä Meda- ja May-jokien varsilla. Kieli rajautui pohjoisessa ja idässä Worrorran kieliin Unggarrangu ja Unggumi.

Nykyään warrwaa puhuu sujuvasti enää yksi henkilö, noin 70-vuotias nainen Derbyssä. Hänen vanhempi veljensä, myös sujuva puhuja, kuoli vuonna 2000. Naisen lapset ja mahdollisesti jotkut lastenlapset ymmärtävät kieltä jonkin verran, mutta puhuvat tavallisesti joko kriolia tai aboriginaalienglantia.

## Lähteet
Budj Bimin kulttuurimaisema

**Budj Bimin kulttuurimaisema** on Unescon maailmanperintökohde Australian kaakkoisosassa.

Budj Bimin kulttuurimaisema koostuu kolmesta paikasta: Tae Rakista (Condah-järvi), Kurtonitjista ja Tyrendarrasta, jotka kaikki on julistettu alkuperäiskansojen suojelualueiksi (IPA). Maailmanperintökohde sisältää suurimman osan Budj Bimin kansallispuistosta.

Kohde kattaa yhden maailman laajimmista ja vanhimmista vesiviljelyjärjestelmistä. Budj Bim -tulivuoren laavavirrat tarjoavat perustan monimutkaiselle kanavien, patojen ja uomien järjestelmälle, jonka Gunditjmara-kansa on kehittänyt australianankeriaan pyydystämiseen, varastointiin ja pyyntiin. Erittäin tuottava vesiviljelyjärjestelmä on luonut taloudellisen ja sosiaalisen perustan Gunditjmara-yhteiskunnalle kuudentuhannen vuoden aikana.

Padot, ankeriaan säilytys- ja kasvatuslammikot sekä kivikanavat, joista osa on satoja metrejä pitkiä, kaivettiin sammuneen Budj Bim -tulivuoren basalttilaavavirtaan.

Gunditjmara-kansa valmisti pitkiä ankeriasmertoja, jotka oli tehty jokiruo'osta ja keihäsheinästä, ankeriaiden pyydystämiseksi ja luokittelemiseksi painon ja koon mukaan. Mertoja käytettiin myös ankeriaiden kuljettamiseen. Ankeriaslammikosta saatiin ruokaa ja ne mahdollistivat kaupankäynnin.

Budj Bim -järjestelmä osoittaa selvästi, että Gunditjmara-kansa on aktiivisesti hallinnut ympäristön ja luonnonvarojen tuottavuutta tuhansien vuosien ajan. Tämä näyttö on ajan myötä myötävaikuttanut vaihtoehtoiseen ja monimutkaisempaan näkemykseen aboriginaalien taloudesta ja elämäntavasta.

Gunditjmara-kansan kertomuksissa vesiviljelyjärjestelmä on luotu syvällä ajassa.  Arkeologisesta näkökulmasta syvä aikakausi edustaa vähintään 32 000 vuoden ajanjaksoa. Gunditjmaran ja heidän maansa jatkuva dynaaminen suhde säilyy edelleen suullisen perinteen kautta.

## Lähteet

## Aiheesta muualla
* https://www.budjbim.com.au
Yhdysvaltain urheiluyliopisto

**Yhdysvaltain urheiluyliopisto** (, lyh. **USSU**) on Yhdysvaltain Alabamassa sijaitseva yksityinen yliopisto. Yliopisto on perustettu vuonna 1972 ja se sijaitsee Daphnen kaupungissa. Yliopisto on  Southern Association of Colleges and Schools Commissionin akkreditoima. Yliopisto on erikoistunut valmistamaan opiskelijoita urheilu-alan uraan ja tarjoaa kandidaatin, maisterin ja tohtorin tutkinto-ohjelmia sekä sertifikaattiohjelmia, jotka keskittyvät urheilutieteeseen, valmennukseen, johtamiseen ja niihin liittyviin aloihin.

## Lähteet

## Aiheesta muualla
* Yliopiston verkkosivusto
Ged Baldwin

**Gerald William "Ged" Baldwin**, OC (18. tammikuuta 1907–16. joulukuuta 1991), oli kanadalainen poliitikko, joka toimi Peace River -vaalipiirin kansanedustajana vuosina 1958-1980. Hänet tunnetaan nimellä "Tietojen saannin lain isä ja isoisä" *(Father and Grandfather of the Access to Information Act)*, viitaten hänen merkittävään rooliinsa avoimuutta ja kansalaisten tiedonsaantia edistävän lainsäädännön kehittämisessä Kanadassa.

## Lähteet
Rebecca Knaak

**Rebecca Knaak** (s. 23. kesäkuuta 1996 Adenau) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa heinäkuun 11. päivään 2025 mennessä kuusi maaottelua.

Knaak pelasi naisten maajoukkueessa ensimmäisen kerran helmikuussa 2025 Kansojen liigan ottelussa Alankomaita vastaan. Hänet valittiin neljä maaottelua pelanneena EM-kilpailuihin 2025.

Knaak voitti alle 20-vuotiaiden maailmanmestaruuden vuonna 2014.

Knaak on edustanut Saksassa kasvattajaseuraansa SC 07 Bad Neuenahria vuoteen 2013 saakka, Bayer 04 Leverkusenia kausina 2013–2017 ja SC Freiburgia kesästä 2017 vuoden 2021 loppuun. Hän pelasi Saksan Bundesliigassa 157 ottelua ja teki niissä 15 maalia. Kausina 2022–2024 hän edusti Ruotsissa FC Rosengårdia. Hän siirtyi vuoden 2025 alussa englantilaisseura Manchester Cityyn.

## Lähteet

## Aiheesta muualla
Helena Itkonen

**Helena Itkonen** on Yle TV2 -kanavan toimittaja ja tuottaja, joka työskenteli muun muassa *[[Ajankohtainen kakkonen|Ajankohtaisen kakkosen]]* toimitussihteerinä ja tuottajana, molemmissa tehtävissä ensimmäisenä naisena. Hän oli tuottajana myös A2-teemailloissa, suurissa suorissa televisiokeskusteluissa, jotka hänen kaudellaan saivat eriytyneemmän ohjelmaformaattinsa ja neljä kertaa vuodessa toistuvan esitysaikataulunsa. Myöhemmin Itkonen toimi *[[Inhimillinen tekijä]]* -keskusteluohjelman luojana, juontajana ja tuottajana 1997–2010, kunnes jäi eläkkeelle.

Lehtitoimittajaksi opintojensa myötä suuntautunut Helena Itkonen pääsi vuonna 1975 Ylen ajankohtaistoimitukseen *[[Tasavallassa tapahtuu]]* -makasiiniohjelman toimittajaksi.

Itkonen sai vuonna 2011 elämäntyöstään Valtion journalistipalkinnon.

Eläkevuosinaan Itkonen on opiskellut ja harrastanut kuvataidetta, juontanut keskustelutilaisuuksia Suomen Kansallisteatterissa ja Tampereen Työväen Teatterissa sekä tehnyt radiodokumentteja Yle Radio 1:een.

## Lähteet

## Aiheesta muualla
*Helena Itkonen Radio- ja tv-arkiston Ritva-tietokannassa
*
Blackguards 2

**Blackguards 2** on Daedalic Entertainmentin kehittämä ja julkaisema taktinen roolipeli. Peli on julkaistu vuonna  OS X:lle ja Windowsille. Vuonna 2017 peli julkaistiin PlayStation 4:lle ja Xbox Onelle.

## Vastaanotto
Peli sai IGN:n arvostelussa arvosanaksi 7.8/10.

Peli sai GameSpotin arvostelussa arvosanaksi 8/10.

## Lähteet

## Aiheesta muualla
*
Sjoeke Nüsken

**Sjoeke Nüsken** (s. 22. tammikuuta 2001 Hamm) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa heinäkuun 11. päivään 2025 mennessä 47 maaottelua ja tehnyt niissä kuusi maalia.

Nüsken pelasi naisten maajoukkueessa ensimmäisen kerran helmikuussa 2021 Belgiaa vastaan. MM-kilpailuissa 2023 hän pääsi vaihdosta kentälle yhdessä ottelussa. Pariisin kesäolympialaisissa 2024 hän saavutti pronssia ja pelasi kaikki kuusi ottelua avauskokoonpanossa.

Nüsken voitti alle 17-vuotiaiden Euroopan-mestaruuden vuonna 2017.

Nüsken on edustanut Saksan Bundesliigassa Eintracht Frankfurtia (alun perin 1. FFC Frankfurt)  kausina 2019–2023. Hän pelasi 83 bundesliigaottelua ja teki niissä 12 maalia. Hän siirtyi kesällä 2023 englantilaisseura Chelseaan, jossa hän on kahden kauden aikana pelannut 42 superliigaottelua ja tehnyt niissä kymmenen maalia. Hän voitti Englannin liigamestaruuden vuosina 2024 ja 2025.

## Lähteet

## Aiheesta muualla
Fabian Aebersold

**Fabian Aebersold** (s. 2000) on sveitsiläinen suunnistaja. MM-kilpailuissa hän saavutti hopeaa viestissä. Henkilökohtaisilla matkoilla hänen paras saavutuksensa on keskimatkan 13. sija Kuopion MM-kilpailuissa 2025. EM-kilpailuissa hän saavutti pronssia viestissä Morin EM-kilpailuissa 2024. Henkilökohtaisilla matkoilla hän on sijoittunut parhaimmillaan viidenneksi pitkällä matkalla samana vuonna. Suunnistuksen maailmancupin osakilpailussa hän on parhaimmillaan sijoittunut kahdesti viidenneksi pitkällä matkalla. Nuorten MM-kilpailuissa hänen paras saavutuksensa henkilökohtaisilla matkoilla on pitkän matkan viides sija vuodelta 2019.

## Lähteet
2-tert-butyylifenoli

**2-tert-butyylifenoli** (C10H14O) tai **o-tert-butyylifenoli** on fenolijohdannaisiin kuuluva aromaattinen orgaaninen yhdiste. Yhdistettä voidaan käyttää muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa 2-tert-butyylifenoli on väritöntä tai kellertävää nestettä. Yhdiste liukenee vain hyvin vähäisissä määrin veteen, mutta paremmin emäksisiin liuoksiin. Aine liukenee hyvin muun muassa etanoliin ja dietyylieetteriin. 2-tert-butyylifenoli ärsyttää hengitysteitä ja voi iholle tai silmiin joutuessaan aiheuttaa syövytysvammoja. 

2-tert-butyylifenolia valmistetaan alkyloimalla fenolia 2-metyylipropeenilla. Katalyyttinä käytetään alumiiniyhdisteitä tai happamia sulfonoituja ioninvaihtohartseja. Katalyytistä riippuen reaktiossa muodostuu 2-tert-butyylifenolin lisäksi 4-tert-butyylifenolia ja 2,6-di-tert-butyylifenolia.

2-tert-butyylifenolia käytetään hapettumisenestoaineiden ja maatalouskemikaalien, esimerkiksi dinoterbin, valmistamiseen. Pelkistyksellä ja esteröinnillä siitä saadaan hajusteena käytettävää 2-tert-butyylisykloheksyyliasetaattia.

## Lähteet
Tukholman valtiopäivät (1809–1810)

**Tukholman valtiopäivät** (ruots. *riksdag tai riksdagen*) oli Ruotsin säätyvaltiopäivien istuntokausi, joka avattiin Tukholmassa 1. toukokuuta 1809 ja joka päättyi 2. toukokuuta 1810. Istuntokausi kesti 366 päivää. Valtiopäivät avattiin 1. toukokuuta 1809.

## Valtiopäiväesitykset
Valtiopäivät pidettiin sen jälkeen, kun Kustaa IV Adolf pidätettiin hallitsijana 13. maaliskuuta ja luopui kruunusta 29. maaliskuuta, hänet syrjäytettiin virallisesti 10. toukokuuta. Kaarle XIII valittiin ruotsin uudeksi kuninkaaksi 6. kesäkuuta 1809 hyväksyttyään uuden hallitusmuodon, joka otettiin käyttöön samana päivänä. Tanskan prinssi Christian August valittiin Ruotsin kruununperijäksi. Ruotsissa uusi valtiopäiväasetus hyväksyttiin 10. helmikuuta 1810. Valtiopäivät päättyivät 2. toukokuuta 1810.

## Valtiopäivien puhemiehet
Kustaa IV Adolf valitsi seuraavat neljän maakuntaparlamentin muodostavat säätyjen puhemiehet:

* aatelisto: Mikael Anckarsvärd, valtiopäivien maamarsalkka
* papisto: Jacob Axelsson Lindblom, arkkipiispa 
* porvaristo: Hans Niklas Schwan
* talonpoikaisto: Lars Olsson i Groröd, maanviljelijä

## Katso myös

* Ruotsin vallankaappaus 1809

## Lähteet
Tukholman valtiopäivät (1786)

**Tukholman valtiopäivät** (ruots. *riksdag tai riksdagen*) oli Tukholmassa vuoden 1786 helmikuun alusta lähtien kokoontuneet Ruotsin säätyvaltiopäivät. Istuntokausi kesti 53 päivää.

## Valtiopäiväesitykset
Valtiopäivät avattiin Kustaa III:n toimesta Tukholman linnan valtiopäiväjuhlissa ja avajaiset olivat yleisesti ottaen tappio kuninkaalle. Hänen lakiesityksistään ainoastaan hyväksyttiin lakiesitys yleisestä varastorakennuksesta, joka oli hallituksen ohjelma väestön ruoan takaamiseksi sadon katoamisen sattuessa.

Useita kuninkaan ehdotuksia ei hyväksytty;

* Kuninkaan Suomen armeijasta verottamat passevolanssit, tätä vastaan äänestivät aatelisto että talonpojat ja ehdotus raukesi, kun taas papisto ja porvarit vuorostaan kannattivat esitystä.
* Lapsenmurhan rangaistusten lieventäminen, kuningas ehdotti, että kuolemanrangaistusta ei määrättäisi. Kaikki säädyt kuitenkin hylkäsivät ehdotuksen.
* Brandyn verotus oli erittäin epäsuosittu ja se lakkautettiin, mutta kuninkaan ehdotus, että valtiopäivien pitäisi korvata siitä aiheutuvat tulonmenetykset, hylättiin.

Myös säätyläiset olivat jättäneet useita valituksia , jotka otettiin käsittelyyn:

* Aatelisto huomautti, ettei sotilaspäälliköitä ollut kutsuttu valtiopäiville. Eikä heitä kutsuttu enää koskaan uudelleen.
* Säädyt pyysivät, että vuoden 1774 tarkistukset painovapauslakiin poistettaisiin.

## Valtiopäivien sulkeminen

## Valtiopäivien puhemiehet
Kustaa III valitsi seuraavat puhujat neljälle säätyvaltiopäivät muodostaneelle säätylle:

* aatelisto: Johan Didrik Duwall, valtiopäivien maamarsalkka
* papisto: Uno von Troil, piispa
* porvaristo: Carl Fredrik Ekerman
* talonpoikaisto: Nils Svensson i Håslöv

## Lähteet
Tukholman valtiopäivät (1778–1779)

**Tukholman valtiopäivät** (ruots. *riksdag tai riksdagen*) oli Tukholmassa vuoden (1778–1779) lokakuuta alusta lähtien kokoontuneet Ruotsin säätyvaltiopäivät. Istuntokausi kesti 99 päivää.

## Valtiopäiväesitykset
Säätykokoukset pidettiin 19. lokakuuta 1778 asti ja päättyivät 26. tammikuuta 1779. Valtiopäivien aikana syntyi Kustaa III :n poika, Kustaa IV Adolf, ja säätykunnat toimivat hänen kumminpoikinaan. Tätä asemaa vahvistivat kuninkaan nimittämät kummit, jotka annettiin erityisesti valituille kaikille neljästä säätykunnasta.

## Valtiopäivien puhemiehet

* aatelisto: Hugo Herman von Saltza, valtiopäivien maamarsalkka
* papisto: Karl Fredrik Mennander, arkkipiispa 
* porvaristo: Carl Fredrik Ekerman
* talonpoikaisto: Anders Mattsson, maanviljelijä

## Lähteet
Pirkkala Spartans

**Pirkkala Spartans** on Pirkkalassa toimiva amerikkalaisen jalkapallon erikoisseura. Seura on perustettu vuonna 2018. Spartans on pelannut kaudesta 2023 lähtien toiseksi korkeimalla sarjatasolla Amerikkalaisen jalkapallon I-divisioonassa. Spartans pelasi kaudella 2023 I-divisioonan loppuottelussa.

## Lähteet
VistaJet

**VistaJet**  on maailmanlaajuisesti toimiva liikelentoyhtiö. Sen päämaja on Maltalla ja useita toimipaikkoja ympäri maailmaa. Yhtiön laivastoon kuuluu yli 360 liikelentokonetta, joilla lennetään tilauslentoja.

## Historia
Sveitsiläinen liikemies Thomas Flohr perusti lentoyhtiön vuonna 2004. Hän osti ensimmäisen liikelentokoneensa, Learjet 60:n, vuonna 2003, kun syyskuun 11. päivän terrori-iskut olivat heikentäneet ilmailumarkkinoita ja lentokoneita oli tarjolla halvemmalla. Hän käytti konetta lähinnä itse, kunnes vuonna 2004 aloitti yhteistyön itävaltalaisen liikelentokoneyhtiön kanssa ja tarjosi konettaan tilauslennoille. Toiminta oli kannattavaa, ja hän osti toisen koneen. Kolmen lentokoneen liikennöinti nimellä Air Executive alkoi vuonna 2005, ja Flohrista tuli yhtiön omistaja. Flohrin mielestä tylsä nimi vaihdettiin myöhemmin VistaJetiksi. Yhtiön liiketoimintamalli on alusta lähtien eronnut muista siten, että VistaJet omistaa koneet ja tarjoaa niillä tilauslentoja, kun taas useat muut yhtiöt tarjoavat pääasiassa niin sanottua koneiden osaomistusta, jossa asiakas ostaa osuuden koneesta ja saa vastineeksi käyttää konetta tietyn verran.

VistaJet osti SkyJet International -lentoyhtiön Bombardierilta vuonna 2008, mikä mahdollisti laajenemisen Lähi-idän ja Aasian markkinoille. Samaan aikaan yhtiö tilasi 35 liikesuihkukonetta Bombardierilta 1,2 miljardin dollarin hintaan. Vuonna 2012 VistaJet tilasi Bombardierilta 142 Global-sarjan lentokonetta lähes kahdeksan miljardin dollarin hinnalla. Seuraavana vuonna yritys tilasi Bombardierilta vielä 20 Challenger-sarjan konetta ja 20 optiota 500 miljoonalla dollarilla.

Vuonna 2014 VistaJet avasi toimiston New Yorkiin ja laajeni Pohjois-Amerikkaan. 2015 yhtiö sai ensimmäisenä liikelentoyhtiönä luvan tarjota lentoja Kiinassa. VistaJet siirsi pääkonttorinsa Sveitsistä Maltalle vuonna 2016. Yhtiö ohitti 100&nbsp;000 lennetyn lennon rajan 2017. Samoihin aikoihin laivasto kasvoi, ja yhtiö sai suuret sijoitukset Rhône Groupilta. 2018 perustettiin Dubaihin holdingyhtiö Vista Global, joka on sittemmin hankkinut muita alan yrityksiä omistukseensa. Niihin lukeutuu esimerkiksi XOJet ja JetSmarter. Ostojen myötä laivaston koko kasvoi yhteensä 360 liikesuihkukoneeseen.

## Laivasto

VistaJet käyttää useiden valmistajien lentokoneita. VistaJetin liikelentokoneet ovat pääsääntöisesti suurempaa kokoluokkaa. Laivastoon kuuluu yli 200 lentokonetta, jotka edustavat seuraavia konetyyppejä (2025):
* Bombardier Challenger 300
* Bombardier Challenger 350
* Bombardier Challenger 604
* Bombardier Challenger 605
* Bombardier Challenger 850
* Bombardier Global 5000
* Bombardier Global 6000
* Bombardier Global 7500
* Cessna Citation XLS/XLS+
* Cessna Citation Excel
* Cessna Citation V/Ultra
* Dassault Falcon 7X
* Embraer Phenom 300/300E
* Embraer Praetor 600
* Embraer Legacy 500
* Embraer Legacy 600
* Embraer Legacy 650/650E
* Embraer Lineage 1000E
* Gulfstream GIV-SP
* Gulfstream G450

## Lähteet

## Aiheesta muualla
* Yhtiön oma sivusto
Tyynenmeren saarten foorumi

**Tyynenmeren saarten foorumi** () on monikansallinen järjestö, jonka tarkoitus on edistää yhteistyötä Tyynenmeren saarten välillä riippumatta siitä, ovatko ne itsenäisiä valtioita vai ei. Järjestön päämaja sijaitsee Fidžin pääkaupungissa Suvassa.

## Historia ja toiminta
Järjestö perustettiin 23. marraskuuta 1971 Australian, Cookinsaarten, Fidžin, Naurun, Uuden-Seelannin, Tongan ja Länsi-Samoan toimesta. Fidžin valtio lahjoitti maata päämajan perustamiseksi kaksi vuotta myöhemmin. Aluksi järjestö tunnettiin nimellä **Etelä-Tyynenmeren foorumi** ().

Foorumi järjestää vuosittain huippukokouksen, johon osallistuvat jäsenmaiden hallituksien päämiehet. Lisäksi huippukokouksessa on kuusi työryhmää, jotka ovat seuraavat:

* foorumin virkamieskomitea
* valtionvarainministerien tapaaminen
* ulkoministerien tapaaminen
* kauppaministerien tapaaminen
* naisjohtajien tapaaminen
* pienten saarten johtajien tapaaminen

Kesäkuussa 2024 foorumin pääsihteeriksi nimitettiin Naurun entinen presidentti Baron Waqa.

## Jäsenmaat
Järjestön ulkopuolisia yhteistyökumppaneita ovat mm. Ranska, Kiina, Yhdysvallat, Japani ja Euroopan unioni.

### Täysjäsenet

* 
* 
* 
* 
* 
*  Mikronesian federaatio
* 
* 
* 
* 

* 
*  Salomoninsaaret
* 
* 
* 
* 
* 
* 

Lähde:

### Liitännäisjäsenet

* 
* 
* 
* 

Lähde:

## Lähteet
Tukholman valtiopäivät (1771–1772)

**Tukholman valtiopäivät** (ruots. *riksdag tai riksdagen*) oli Tukholmassa vuoden (1771–1772) kesäkuun alusta lähtien kokoontuneet Ruotsin säätyvaltiopäivät. Istuntokausi kesti 451 päivää.

## Valtiopäiväesitykset
Säätykokous pidettiin 19. kesäkuuta 1771. Valtiopäivät olivat viimeiset vapauden aikakaudella, kun Kustaa III toteutti vallankaappauksensa 19. elokuuta 1772. Tämä johti vuoden 1772 hallitusmuotoon. Uusi hallitusmuoto lisäsi kuninkaan valtaa ja lopetti hattujen sodan.

Valtiopäivillä ratkaistiin lähinnä rahapolitiikan ongelmia ruotsin valuuttakurssin kiinteän arvon palauttamiseksi, jotta maassa kyettäisiin puuttumaan kansan jatkuvaan nälänhätään, säädyt myönsivät kuninkaalle oikeuden kieltää kotimainen tislaus lyhyeksi ajaksi vakavan viljapulan aikana. Talonpojat saatiin kuitenkin suostumaan tähän brandyn tislauskieltoon vain kuninkaan henkilökohtaisen väliintulon kautta. 

Valtiopäivät päättyivät 12. syyskuuta 1772. Itse valtiopäivien päätöslauselmassa ilmaistiin kiitokset kuninkaalle, joka "rohkeudellaan pelasti valtakuntansa tuhon partaalta ja mursi vapaita kansalaisia sortavat kahleet".

## Valtiopäivien puhemiehet
Kustaa III valitsi seuraavat puhujat neljälle säätyvaltiopäivät muodostaneelle säädylle:
* aatelisto: Axel Gabriel Leijonhufvud, valtiopäivien maamarsalkka
* papisto: Anders Forssenius, piispa
* porvaristo: Carl Fredrik Sebaldt
* talonpoikaisto: Joseph Hansson

## Lähteet
Swag

**Swag** on kanadalaislaulaja Justin Bieberin studioalbumi, joka julkaistiin 11. heinäkuuta 2025. Albumin ilmestymisestä tiedotettiin ensimmäistä kertaa julkaisua edeltävänä päivänä, kun albumin kappalelista paljastettiin mainostauluilla ympäri maailmaa. Bieberin edellinen albumi *[[Justice (Justin Bieberin albumi)|Justice]]* oli ilmestynyt neljä vuotta aiemmin, eikä hän ollut julkaissut soolomusiikkia moneen vuoteen. *Swag*-albumin nimen on arveltu viittaavan Bieberin vuonna 2012 julkaistun ”Boyfriend”-kappaleen säkeeseen ”swag, swag, swag, on you”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Vastaanotto
Metacritic-sivuston mukaan albumi on saanut 11 arvostelussa keskimäärin 65 pistettä sadasta, mikä vastaa ”yleisesti suopeaa” vastaanottoa. BBC:n toimittajat kuvailivat albumin saamia arvioita laimeiksi.

## Lähteet